Marju Lauristin

pisi|Marju Lauristin 2010. aastal

Marju Lauristin (sündinud 7. aprillil 1940 Tallinnas) on eesti sotsiaalteadlane ja ühiskonnategelane, üks Eesti taasiseseisvumise juhtfiguure. 

 Haridus 
Lauristin lõpetas Tartu Riikliku Ülikooli 1966. aastal eesti filoloogia erialal (ajakirjanduse eriharus) cum laude ning õppis Tartu Riikliku ülikooli filosoofiaaspirantuuris (1967–1969). 1976. aastal kaitses ta Moskva Riiklikus Ülikoolis väitekirja "Sisuanalüüs kui massiteabe sotsiaalse suunitluse uurimise meetod" (vene k. "Анализ содержания как метод исследования социальной направленности массовой информации") ja sai filoloogiakandidaadi kraadi (tänapäeval võrdsustatud doktorikraadiga).

 Töö ja ühiskonnategevus 
Marju Lauristin töötas aastatel 1962–1966 Eesti Raadio toimetajana. 

Aastatel 1970–2021 töötas ta Tartu Ülikoolis: oli 1970–1972 TRÜ sotsioloogialaboratooriumi juhataja, seejärel ajakirjandusõppejõud (1983. aastast dotsent, 1987–1989 TRÜ žurnalistikakateedri juhataja, 1995–1999 TÜ sotsiaalpoliitika professor, 1999–2003 poliitilise kommunikatsiooni professor, 2003–2021 sotsiaalse kommunikatsiooni professor, 2005. aastast emeriitprofessor). 

Avaldanud massiteabe ja kultuurisotsioloogia alaseid uurimusi.

Ta on olnud Eesti sotsiaalminister (1992–1994), Riigikogu liige (1994–1995 ja 1999–2003) ning Euroopa Parlamendi liige (2014–2017).

Eesti Päevaleht hindas 2015. aastal Marju Lauristini Eesti mõjukaimaks poliitikuks, kes on "ühiskondlike protsesside arvamusliider, kelle sõna maksab erakonnas ja ka väljaspool seda".Urmas Jaagant. "Mõjukaim poliitik Marju Lauristin, moraalne kontroller, kes pisiasjadega ei tegele" Eesti Päevaleht, 7. detsember 2015 Mõjukaks on teda nimetatud ka varem.Jaanus Piirsalu. "Mõjukad Eesti naised" Eesti Päevaleht, 3. jaanuar 2005Priit Simson. "Kes on Eesti kümme mõjukamat perekonda?" Eesti Päevaleht, 6. aprill 2013

Poliitiline tegevus
Marju Lauristin oli Nõukogude Liidu Kommunistliku Partei liige kuni 1990. aastani. Aastatel 1989–1990 oli ta NSV Liidu rahvasaadik.

1980. aastal kirjutas Lauristin alla 40 kirjale. Ta kuulus Rahvarindesse ja oli selle I eestseisuse liige (1988).

Aastatel 1990–1992 oli ta Eesti Vabariigi Ülemnõukogu liige ja asejuhataja, Eesti Kongressi ja Põhiseaduse Assamblee liige. Ta kuulub 20. Augusti Klubisse, mis ühendab inimesi, kes hääletasid Eesti Vabariigi Ülemnõukogus Eesti Vabariigi iseseisvuse taastamise otsuse poolt.

1990. aastal oli ta üks Eesti Sotsiaaldemokraatliku Iseseisvuspartei asutajaid ja esimene esimees. Ta kuulub ka 2025. aasta seisuga Sotsiaaldemokraatlikku Erakonda.

Marju Lauristin oli sotsiaaldemokraatliku erakonna (mis kuulus valimisliitu Mõõdukad) esindajana sotsiaalminister 1992–1994 Mart Laari valitsuses. Tema ja peaminister Mart Laari poliitika vastu protesteerisid Eesti pensionärid jaanuaris 1993, kandes muuhulgas loosungeid "Kuidas nälgid, pensionär? Mõõdukalt, ikka mõõdukalt!".

2014. aasta Euroopa Parlamendi valimistel osutus ta 26 871 häälega valituks Euroopa Parlamenti.Mandaatide jaotus Euroopa Parlamendi valimised 2014

Ta on Eesti Yliõpilaste Seltsi Veljesto vilistlane.

 Tunnustus 
1995 Johan Skytte medal
1998 Riigivapi III klassi teenetemärk
2000 Koosmeele auhind
2005 Tartu Ülikooli suur medal
2006 Helsingi Ülikooli audoktor
2006 Riigivapi II klassi teenetemärk
2006 Postimehe aasta arvamusliider
2010 Tartu Ülikooli aumärk
2011 Aadu Luukase missioonipreemia
2013 Raamatukogude sõber
2013 Eesti Kultuurkapitali rahvakultuuri aastapreemia (Eesti riigi ja eestluse jätkusuutlikkus – minevik, olevik ja tulevik. Uuringu "Laulu- ja tantsupidude mõjust ühiskonna väärtushinnangute kujundamisel ja muutumisel" eest)
2020 Tartu linna aukodanik ja Tartu Suurtähe kavaler
2020 teenetemärk "100 semestrit Tartu Ülikoolis"
2022 riiklik preemia parima teadustöö eest
2023 riiklik haridustöötaja elutööpreemia

Tsitaadid

Isiklikku
Marju Lauristini vanemad olid kommunistlikud poliitikud Johannes Lauristin ja Olga Lauristin. Tema kasuisa oli Hendrik Allik. Poliitik ja teatritegelane Jaak Allik on tema emapoolne poolvend. Arhitekt Vilen Künnapu on tema onupoeg.

Tema esimene abikaasa oli majandusteadlane Enn Roose (1939–2001), nende tütred on Katrin Reimann (sündinud 1961) ja Marin Laak (sündinud 1964). 

1978. aastast on ta abielus ajakirjandusteadlase Peeter Vihalemmaga.Marju Lauristin. Punane ja sinine. Peatükke kirjutamata elulooraamatust. Valik intervjuusid 1970–2009. Tallinn 2010 (lk. 510) Paar elab Tartus.

Teoseid
 "Punane ja sinine" (2010), ISBN 9789949444656

Viited

Kirjandus
 Marju Lauristin, Ene Hion, Margot Visnap. "Marjustini sajand: kõnelused Marju Lauristiniga elust, Eestist, Euroopast". Toimetanud Peeter Vihalemm ja Aili Saks; kujundanud Peeter Laurits. Tallinn: Hea Lugu, 2016.

Välislingid

 Marju Lauristin: kaks soomukit või ühine infoväli?, Postimees, 19. september 2008
 Marju Lauristin: Hariduse ideaalmaastik, EPL, 21. november 2008
 Priit Simson. Lukas, Lauristin, Leesi: Koolireform: kas väikegümnaasiumide lõpp?, EPL, 18. detsember 2008
 Marju Lauristin. Kas hirm sünnitab müüte või muutumisjulgust? EPL, 31. detsember 2008
 Marju Lauristin. Kriis, inimesed ja euroraha EPL, 14. veebruar 2009
 Marju Lauristin: Pööraksin Eestis asjad pea peale, Maaleht, 12. november 2009
 Marju Lauristin. Tiiger või kilpkonn, EPL, 21. jaanuar 2010
 Sulev Uus. Lauristin lähivaates, Maaleht.ee, 8. aprill 2010
 "Kahekõne". Marju Lauristin, ETV, 8. aprill 2010
 Marju Lauristin pani oma kujunemisloo kaante vahele err.ee, 12. aprill 2010
 Marju Lauristin: kõik pole ajakirjandus, mis torust tuleb, Äripäev, 18. mai 2018

Kategooria:Eesti sotsioloogid
Kategooria:Eesti Kongressi liikmed
Kategooria:Eesti Vabariigi Ülemnõukogu liikmed
Kategooria:NSV Liidu Ülemnõukogu saadikud
Kategooria:Tartu Ülikooli sotsiaalteaduste valdkonna professorid
Kategooria:Tartu Riikliku Ülikooli parteialgorganisatsiooni liikmed
Kategooria:Eesti sotsiaalministrid
Kategooria:Riigivapi III klassi teenetemärgi kavalerid
Kategooria:Riigivapi II klassi teenetemärgi kavalerid
Kategooria:Sotsiaaldemokraatliku Erakonna poliitikud
Kategooria:EYS Veljesto liikmed
Kategooria:Tartu aukodanikud
Kategooria:Eestist valitud Euroopa Parlamendi liikmed
Kategooria:Sündinud 1940